open-index/open-wikipedia-markdown huggingface dataset:
Emilio Lousas Muíña

**Emilio Lousas Muíña**, nado en 1950, é un político galego do PPdeG.

## Traxectoria 
Funcionario en excedencia do Concello de Alfoz, onde traballou máis de tres décadas. Nas eleccións municipais de 2007 encabezou a candidatura do PPdeG á alcaldía de Alfoz en substitución de Antonio Gómez Rigueira e foi elixido alcalde con maioría absoluta. Nas municipais de 2011 repetiu como candidato a alcalde e obtivo a maioría absoluta.

Está casado, ten dous fillos e é funcionario.

## Notas 
## Véxase tamén 
### Outros artigos 
* Eleccións municipais en Alfoz

### Ligazóns externas 
* Entrevista en *El Progreso*
55565 Aya

**(55565) Aya** (2002 AW197) é un obxecto trans-neptuniano (TNO). Foi descuberto por Michael E. Brown e o seu equipo o 10 de xaneiro do ano 2002. Está clasificado coma cubewano. As medicións feitas co Telescopio Espacial Spitzer confirmaron que 2002 AW197 é un fundado candidato a planeta anano. Está situado preto do Abismo de Kuiper.

## Candidato a planeta anano 
As observacións da emisións termais feitas polo Spitzer Space Telescope no 2007, dánlle a Aya un diámetro duns 734(+116 -108) km e un albedo de 0,117(+0,04 -0,03).

### Superficie 
A análise do ESO do espectro electromagnético revela unha forte liña no vermello e non amosa a presenza de xeo de auga (en contraste con Quaoar, que tamén é vermello) suxerindo a presenza de material orgánico.

### Distancia 
Actualmente está a 46,5 UAs respecto do Sol e acadará o seu afelio ó redor do ano 2079.

## Notas 
* Cruikshank, D., et al. *High Albedo KBO (55565)2002 AW197*, The Astronomical Journal Letters, 624,53 (maio de 2004). Abstract 
* Doressoundiram, A.; Barucci, M. A.; Tozzi, G. P.; Poulet, F.; Boehnhardt, H.; de Bergh, C.; Peixinho, N. *Spectral characteristics and modeling of the trans-neptunian object (55565) 2002 AW197 and the Centaurs (55576) 2002 GB10 and (83982) 2002 GO9: ESO Large Program on TNOs and Centaurs*. Planetary and Space Science, **53**, Issue 14-15, p.&nbsp;1501-1509 (2005). Abstract

## Véxase tamén 
### Outros artigos 
* Lista de candidatos a planeta anano
* Planeta anano
### Ligazóns externas 
* AstDys elementos orbitais 
* Orbital simulation from JPL (Java) / Horizons Ephemeris
Miguel Poveda

**Miguel Ángel Poveda León**, coñecido como **Miguel Poveda**, nado en Barcelona o 13 de febreiro de 1973, é un cantaor flamenco de orixe catalá.

## Discografía 
## Véxase tamén 
### Ligazóns externas 
* Web oficial de Miguel Poveda .
Francisco García Suárez

**Francisco García Suárez**, nado en Allariz en 1957 e finado o 31 de xaneiro de 2026, foi un político galego do BNG, alcalde de Allariz de 2000 a 2018.

## Traxectoria 
Diplomado en Maxisterio, foi secretario-interventor do concello da Mezquita na década de 1980 e mais ao final da súa carreira profesional.

Elixido concelleiro de Allariz, ocupou unha concellería dende o ano 1990 e mais a tenza de alcaldía (1991-2000). Ata o 2003 foi secretario de organización da Executiva do BNG..

Foi alcalde de Allariz polo Bloque Nacionalista Galego (BNG) dende setembro do ano 2000, logo da dimisión de Anxo Quintana. Revalidou a alcaldía de Allariz con maioría absoluta nas seguintes eleccións de 2003, 2007, 2011 e 2015. Foi vicepresidente segundo da FEGAMP dende 2003 ata 2015. En xuño de 2018 presentou a súa dimisión como alcalde de Allariz e foi substituído pola concelleira Cristina Cid.

## Notas 
## Véxase tamén 
### Outros artigos 
* Eleccións municipais en Allariz

### Ligazóns externas 
* Entrevista en *La Región*
* Entrevista en *Faro de Vigo*
* Entrevista en *La Voz de Galicia*
La Niña de los Peines

miniatura|dereita|Estatua de homenaxe á artista.
**La Niña de los Peines**, nada en Sevilla o 10 de febreiro de 1890 e finada na mesma cidade o 26 de novembro de 1969, foi unha cantaora flamenca. Está considerada unha das voces máis importantes na historia desta arte.

## Véxase tamén 
### Ligazóns externas 
* Museo Virtual «La Niña de los Peines».
Estrella Morente

**Estrella Morente Carbonell**, nada en Las Gabias (provincia de Granada) en 1980, é unha cantaora flamenca andaluza.

En 2025 foi Medalla de Ouro ao Mérito nas Belas Artes.

## Traxectoria
Provén da familia Morente, oriúnda da provincia de Granada. O seu pai, Enrique Morente, tamén cantaor, e a súa nai Aurora Carbonell, bailaora, transmitíronlle desde a súa infancia a esencia do flamenco.

## Vida persoal
Está casada co toureiro Javier Conde.
## Véxase tamén 
### Ligazóns externas 
* Páxina oficial de Estrella Morente
Mayte Martín

**María Teresa Martín Cadierno**, coñecida como **Mayte Martín**, nada en Barcelona en 1965, é unha cantaora de flamenco.

## Discografía oficial 
* *Muy frágil* (1994)
* *Free boleros* (1996) con Tete Montoliu.
* *Querencias* (2000)
* *Tiempo de amar* (2002)
* *De fuego y de agua* (2008)coa irmás katia e Marielle Labèque.
* *Al cantar a Manuel* (2009), sobre poemas de Manuel Alcántara.

## Véxase tamén 
### Ligazóns externas 
* Páxina Oficial de Mayte Martín
Plataforma per Catalunya

**Plataforma per Catalunya** (*PxC*) é un partido político de Cataluña, cuxo núcleo político é a crítica das políticas de inmigración catalás. É cualificado de xenófobo e ultradereitista. A Plataforma, identificáse como un partido identitario e populista.

## Historia e características 
O programa político de PxC baséase na oposición á inmigración islámica, que considera unha ameaza para os principios democráticos imperantes na sociedade catalá, e reclama a aplicación de "tolerancia cero" ante a delincuencia e o terrorismo, a defensa dos valores tradicionais da familia e a protección do medio ambiente. O partido propón unha regulación máis sólida ante a inmigración.

Nas eleccións municipais de 2003 obtivo un 10% de votos na cidade barcelonesa de Vic, cidade da cal é natural o seu fundador, Josep Anglada. Nas eleccións autonómicas de 2003 chegou a reunir case 5.000 votos en toda Cataluña, sendo estas as súas primeiras eleccións, o que non abondou para entrar no parlamento catalán.

Tralas eleccións municipais de 2007, PxC ten concelleiros en sete localidades catalás: Vic, Manresa, Manlleu, e Roda de Ter (Barcelona), Cervera e Sant Martí de Riucorb (Lleida), Olot (Xirona) e Vendrell (Tarragona).

## Véxase tamén 
### Ligazóns externas 
* Páxina web de Plataforma per Catalunya
Tete Montoliu

**Vicenç Montoliu i Massana**, coñecido como **Tete Montoliu**, nado en Barcelona o 28 de marzo de 1933 e finado na mesma cidade o 24 de agosto de 1997, foi un pianista e compositor de jazz catalán, o primeiro que transcendeu as fronteiras estatais e acadou sona a nivel internacional.

## Véxase tamén 
### Ligazóns externas 
* Discografía de Tete Montoliu
Donald Davidson

**Donald Herbert Davidson** nado en Springfield, Massachusetts, o 6 de marzo de 1917 e finado o 30 de agosto de 2003 en Berkeley (California), foi un dos filósofos que abriu o pensamento analítico a novos horizontes máis pragmáticos.
## Traxectoria 
Formado na Universidade Harvard, deu clases posteriormente na Stanford, Princeton, Rockefeller, Chicago, e California.

A súa obra exerceu considerable influencia en diversas áreas da filosofía a partir dos anos 1960, en especial nas áreas da filosofía da mente, filosofía da linguaxe, e teoría da acción.

## Pensamento 
Davidson entende que hai un interpretar comprensivo na comunicación intersubxectiva que se relaciona coas condicións de verdade dun enunciado. Davidson vai impugnar o empirismo do seu mestre Willard Van Orman Quine, non existe un dualismo entre subxectividade e mundo obxectivo, entende que non existen un presunto material neutro á espera de ordenación conceptual. Toma distancia fronte a unha ciencia que ve como omniabarcadora e que acabará coa filosofía mesma.

Existe un modo lexítimo de coñecemento distinto da ciencia física que permite abordar filosoficamente os sentimentos, os desexos, as intencións e todo un discurso mental desprezado polo empirismo. Sendo un externalista (existen conexións entre o mundo exterior e o contido dos nosos pensamentos), afirma porén que interpretamos un experimento como interpretamos calquera outra cousa. Davidson segue afincado no materialismo fisicista pero entende que existen descricións verdadeiras dende o punto de vista epistemolóxico que non se se cinguen a leis físicas. O pensamento esixe elementos compartidos de verdade e obxectividade, existe un contexto público intersubxectivo ao que a mente se ve dalgún xeito sometida. Non podemos entender a outro se non compartimos o seu mundo e non o vemos tan lóxico como o somos nós (principio de caridade). A fonte da obxectividade é a intersubxectividade (trangulación).

Relaciona tamén a filosofía práctica coa filosofía da linguaxe ao estudar a acción. Considera que a conduta intencional obedece a un proceso causal pero isto non impide que existan contradicións no suxeito debido á mente parcelada onde se mesturan desexos e arelas en seccións mentais semiautónomas.

## Obras 
* *Inquiries into Truth and Interpretation*, 2001
* *Subjetive, Intersubjetive, Objetive*, 2001
Arcángel

**Austin Agustín Santos**, máis coñecido polo nome artístico **Arcángel**, nado na cidade de Nova York o 23 de decembro de 1985, é un cantante e compositor de reggaeton e actor dominicano-boricua. Trasladouse a Porto Rico en 2002, interesado en converterse nun intérprete de reggaetón. Durante a súa estadía en Porto Rico, formou parte do dúo Arcángel & Da Ghetto.

## Véxase tamén 
### Ligazóns externas 
*"Por amar a ciegas" (2009)
Cobija

A cidade de **Cobija** é a capital do departamento de Pando en Bolivia. Ten unha poboación de 20.820 habitantes segundo o censo de 2001.
Camarón de la Isla

**José Monje Cruz**, coñecido artisticamente como **Camarón de la Isla** ou simplemente **Camarón**, nado en San Fernando, Cádiz o 5 de decembro de 1950 e finado en Badalona o 2 de xullo de 1992, foi un cantaor flamenco andaluz. É considerado un renovador do cante.

## Traxectoria 
## Discografía 
* *Al verte las flores lloran* (1969)
* *Cada vez que nos miramos* (1970)
* *Son tus ojos dos estrellas* (1971)
* *Canastera* (1972)
* *Caminito de Totana* (1973)
* *Soy caminante* (1974)
* *Arte y majestad* (1975)
* *Rosa María* (1976)
* *Castillo de arena* (1977)
* *La leyenda del tiempo* (1979)
* *Como el agua* (1981)
* *Calle Real* (1983)
* *Viviré* (1984)
* *Te lo dice Camarón* (1986)
* *Flamenco vivo* (1987)
* *Soy gitano* (1989)
* *Potro de rabia y miel* (1992)
Coltan

miniatura|220px|Coltán.
O **coltan** é unha mestura de dous minerais: columbita e tantalita. Da columbita extráese o niobio e da tantalita, o tántalo. Este último é un metal de alta resistencia térmica, electro-magnética e corrosiva e por tales capacidades o seu uso está moi difundido na composición de dispositivos electrónicos: teléfonos móbiles, ordenadores, GPS, consolas, MP3, MP4, reprodutores de DVD, satélites... O niobio é semellante ao tántalo, alén do potencial como hipercondutor. Ambos os metais foron e continúan sendo fundamentais para o avance tecnolóxico da comunicación portátil.

## Historia e características 
As maiores reservas de tantalita (na forma coltan, ou sexa, xunto coa columbita) están na República do Congo, onde se desenvolve unha guerra civil hai anos en torno da posesión das minas, entre outras complicacións étnicas, territoriais e políticas. A ONU presenta estimativas desconcertantes como a que xa morreron máis de 4 millóns de persoas na disputa polo tamén chamado "ouro azul", alén da impresionante facturación de máis de 250 millóns de dólares estadounidenses que obtivo o Exército de Ruanda do comercio do ansiado mineral.

A minaría de columbita-tantalita provoca grandes impactos no medio ambiente tropical do Congo, especialmente se non se toman as debidas medidas de mitigación ambiental (feito obvio no medio dunha rexión en guerra), a pesar de se encontraren as minas próximas ou dentro de parques nacionais. A obtención deses materias para elaborar compoñentes electrónicos é complexa e cara. Ambos os metais son extremadamente caros e raros na natureza.

### Países produtores 
O principal produtor de coltan é a República Democrática do Congo con cerca do 80% das reservas mundiais estimadas, aínda que existen reservas probadas ou en explotación no Brasil co 5% das reservas, Tailandia tamén cun 5% e Australia con outro 5%. No Brasil, as maiores reservas de tantalita encóntranse nos estados de Roraima (sobre todo no sur do estado) e no Amapá.

## Notas 
## Véxase tamén 
### Ligazóns externas 
* Coltán e a Guerra Civil.
* A Guerra no Congo e o Coltán
Carlos Saura

**Carlos Saura Atarés**, nado en Huesca o 4 de xaneiro de 1932 e finado en Collado Villalba o 10 de febreiro de 2023, foi un director de cinema español, de amplo prestixio internacional.

## Filmografía 
* *Flamenco* (1955)
* *El pequeño río Manzanares* (1956)
* *La tarde del domingo* (1957)
* *Cuenca* (1958)
* *Los golfos* (1959)
* *Llanto por un bandido* (1963)
* *La caza* (1965)
* *Peppermint frappé* (1967)
* *Stress es tres, tres* (1968)
* *La madriguera* (1969)
* *El jardín de las delicias* (1970)
* *Ana y los lobos* (1972)
* *La prima Angélica* (1973)
* *Cría cuervos* (1975)
* *Elisa, vida mía* (1977)
* *Los ojos vendados* (1978)
* *Mamá cumple cien años* (1979)
* *Deprisa, deprisa* (1981)
* *Bodas de sangre* (1981)
* *Dulces horas* (1982)
* *Antonieta* (1982)
* *Carmen* (1983)
* *Los zancos* (1984)
* *El amor brujo* (1986).
* *El Dorado* (1988).
* *La noche oscura* (1988).
* *¡Ay, Carmela!* (1990)
* *Sevillanas* (1991).
* *El sur* (1991)
* *Maratón* (1992)
* *¡Dispara!* (1993).
* *Flamenco* (1995).
* *Taxi* (1996)
* *Pajarico* (1998).
* *Tango* (1998)
* *Goya en Burdeos* (1999)
* *Salomé* (2002)
* *El séptimo día* (2004)
* *Iberia* (2005)
* *Fados* (2007)
* *Sinfonía de Aragón* (2008)
* *Io, Don Giovanni* (2009)
* *Flamenco, Flamenco* (2010)

## Véxase tamén 
### Ligazóns externas 
* Páxina oficial de Carlos Saura
Carmen Linares

**Carmen Pacheco Rodríguez**, coñecida como **Carmen Linares**, nada en Linares (provincia de Xaén) en 1951, é unha cantaora de flamenco e intérprete tamén de canción española. Así mesmo, ten traballado en teatro e zarzuela.

Carmen Linares conquistou por méritos propios un lugar privilexiado na cultura española contemporánea. Pertence á mellor xeración de flamenco xunto con Camarón, Paco de Lucía, Enrique Morente, Manolo Sanlúcar, José Mercé e Tomatito. Carmen Linares é recoñecida como unha lenda viva do flamenco.

## Traxectoria 
Nos anos setenta traballou en Madrid en tablaos e nos anos oitenta en festivais nacionais xunto con artistas do talle de Enrique Morente, Camarón de la Isla, Carmen Mora e os irmáns Juan e Pepe Habichuela.

Como cantaora en solitario comezou en 1980 con Juan e Pepe Habichuela, reivindicouse nos noventa con recoñecidos discos e consolidouse co seu disco esencial *Antología de la mujer en el cante*, declarado un dos mellores 10 discos da historia do flamenco.

Artista de recoñecido prestixio internacional, interpretou *El Amor Brujo* de Manuel de Falla con orquestras sinfónicas en escenarios de Nova York, París, Buenos Aires, Tokyo e Sydney. Participou en proxectos de grandes artistas como Manolo Sanlúcar, Blanca Lí, Uri Caine, Víctor Ullate e Carlos Núñez.

Recibiu o Premio Nacional de Música de 2001 e publicou máis de 30 títulos incluíndo discos e colaboracións propias e dúos con Joan Manuel Serrat, Arcángel, Sílvia Pérez Cruz e Miguel Poveda. Mestra de novas xeracións, interpretou en versión flamenca obras dos poetas Federico García Lorca, Juan Ramón Jiménez, Miguel Hernández, Rafael Alberti e José Ángel Valente.

Creou o seu propio selo discográfico en 2007, realizou xiras internacionais coa súa compañía e acadou éxito en Nova York cunha histórica actuación con Marina Heredia e Arcángel en 2018 no Carnegie Hall. En 2019 obtivo o recoñecemento ao World Music Award da Universidade de Berklee.

Na tempada 2021/2022 estreou *Cantaora: 40 anos de flamenco*, proxecto cun grande elenco de músicos, coreografías de baile, momentos de cante jondo e homenaxes a Paco de Lucía, Enrique Morente e Mercedes Sosa.

En maio de 2020, recibiu conxuntamente con María Pagès, o Premio Princesa de Asturias das Artes.

## Notas 
## Véxase tamén 
### Ligazóns externas 
*Web oficial de Carmen Linares
Potosí

A cidade de **Potosí**, coñecida como a **Villa Imperial de Potosí** é unha cidade no sur da República de Bolivia, capital do departamento de Potosí, e da provincia de Tomás Frías. Esténdese ao pé dun monte lendario chamado Cerro Rico (en quechua: 'Sumaj Orcko'), no que estivo situada a maior mina de prata do mundo desde mediados do século XVI ata mediados do século XVII.

Segundo os últimos datos do censo oficial de 2012 do Instituto Nacional de Estadística de Bolivia INE, o Departamento de Potosí ten 828.093 habitantes (410.822 homes e 417.271 mulleres) mentres que na cidade (capital) a súa poboación chega a 189.652 habitantes A súa altitude media é de 4.067 msnm, polo que é, entre as cidades de máis de 100.000 habitantes, a segunda máis alta do mundo detrás de El Alto, aínda que esta última intégrase no aglomerado de A Paz, de menor altitude que Potosí.

A poboación indíxena representa aproximadamente o 65% da poboación (entre quechuas e aimarás) segundo unha enquisa racial de Bolivia no 2009, logo mestizos que representan o 30% e brancos (principalmente crioulos) un 5% aproximadamente.

## Véxase tamén 
### Outros artigos 
* Bolivia
* Casa da Moeda de Potosí
* Real de a 8

### Ligazóns externas 
* Información sobre Potosí.
* https://web.archive.org/web/20130128033639/http://www.elpotosi.net/2013/01/24/21.php
* http://geo.ine.gob.bo/cartografia/
* El pasado de Potosí (I) e O pasado de Potosí (II)
* Guía de arquitectura de Potosí, e plano guía da cidade.
* «Creación de la Villa Imperial de Potosí: la capitulación de 1561», Libro do historiador José A. Fuertes.
* «Carlos Medinaceli Lizarazu, ¿un patriota olvidado?», artigo no sitio web Bolivia.com.
* «Carlos Medinaceli después de los hechos de Tumusla», artigo do historiador José A. Fuertes.
Telêmaco Borba

**Telêmaco Borba** é unha cidade do estado brasileiro de Paraná. A súa poboación estimada o 2014 era de 75.054 habitantes. É coñecida coa denominación popular de *Capital do Papel*.
Michael Landon

miniatura|Michael Landon en 1990
**Michael Landon**, nado o 31 de outubro de 1936 en Nova York e finado o 1 de xullo de 1991 en Malibú, foi un actor, guionista, director e produtor de televisión estadounidense.

## Traxectoria 
Landon é coñecido polas interpretacións de Little Joe Cartwright en *Bonanza* (1959–1973), Charles Ingalls en *Little House on the Prairie* (1974–1983) e Jonathan Smith en *Highway to Heaven* (1984–1989), todas as tres na NBC. Landon ademais produciu, escribiu e dirixiu moitos dos episodios das series nas que apareceu, e tamén escribiu e dirixiu o telefilme autobiográfico *The Loneliest Runner* (1976) ademais de crear a serie *Father Murphy* (1981-1983) interpretada por Merlin Olsen.
Manuel Rivera Domínguez

**Manuel Rivera Domínguez**, nado en Arbo o 20 de novembro de 1944, é un empresario e político galego do Partido Popular de Galicia (PPdeG).

## Traxectoria 
Enxeñeiro de profesión, é axente da propiedade inmobiliaria. Nas eleccións municipais de 1991 encabezou unha candidatura independente á alcaldía de Arbo e foi elixido alcalde grazas ao apoio do concelleiro do PSdeG-PSOE. Nas municipais de 1995 presentouse polo PPdeG e foi elixido alcalde con maioría absoluta. Volveu ser reelixido nas sucesivas eleccións, sempre con maioría absoluta, ata 2011. En 1999 foi elixido deputado provincial.

As empresas Inmobiliaria Rivera y Capital Quattro, vinculadas á familia de Rivera, executan preto do 85% da actividade inmobiliaria do municipio. Rivera e a súa familia tamén adquiriron terreos rústicos para promover unha recualificación que lles permitiu construír unha gasolineira. Rivera ten dúas empresas inmobiliarias, Fran-River Promociones e Rivera y Rodríguez. A familia Rivera comprou a finais dos anos 90 terreos que daquela eran rústicos, segundo o Plan Xeral de 1998, para promover a súa recualificación para uso industrial e comercial. A Consellería de Política Territorial, dirixida por Xosé Cuíña, aprobou a proposta.

No ano 2023 entra no partido IPPA (Independientes Para el Progreso de Arbo), para presentarse a candidatura do día 28 de maio.

## Vida persoal 
Casou con María Luisa Viéitez Fernández, filla de Ignacio Viéitez González, e é pai de tres fillos.

## Notas 
## Véxase tamén 
### Outros artigos 
* Eleccións municipais en Arbo
José Camilo Fariñas

**José Camilo Fariñas Viso**, nado cara a 1951, é un político galego, alcalde da Arnoia entre 2009 e 2015.

## Traxectoria 
Carpinteiro de profesión. Concelleiro desde 1999 e tenente de alcalde da Arnoia, foi elixido alcalde en maio de 2009 ao deixar o cargo Rogelio Martínez González por ser nomeado delegado da Xunta de Galicia na provincia de Ourense. Nas eleccións municipais de 2011 encabezou a candidatura do PPdeG á alcaldía da Arnoia e foi elixido alcalde con maioría absoluta. Nas eleccións municipais de 2015 non se presentou á reelección por motivos de saúde.

## Notas
## Véxase tamén 
### Outros artigos 
* Eleccións municipais na Arnoia

### Ligazóns externas 
* 
*
Robert Wigmore

**Robert George Wigmore**, nado o 8 de setembro de 1949 en Rarotonga, é un político das Illas Cook, líder do Partido Demócrata.

## Traxectoria 
Wigmore foi elixido para o Parlamento por primeira vez nas eleccións de 1999 na circunscrición de Titikaveka, foi subsecretario do primeiro ministro Robert Woonton antes de ser nomeado ministro de agricultura en novembro de 2002.. Nas eleccións de 2004 gañou en primeira instancia o seu escano pero logo dun recurso electoral perdeuno tres meses despois, nesa época Wigmore permaneceu neutral nas disputas sobre o liderado no seu partido.

Nas eleccións de 2006 presentouse de novo por Titikaveka pero a elección foi declarada inválida nesa circunscrición, realizáronse novas eleccións en febreiro de 2007 e nelas Wigmore logrou acceder ao parlamento.

Wigmore accedeu de novo ao goberno en xullo de 2009, substituíndo ao anterior ministro de turismo Wilkie Rasmussen. O 23 de decembro de 2009 asumiu o posto de viceprimeiro ministro, substituíndo a Terepai Maoate.. En abril de 2010 foi expulsado do partido  aínda que foi readmitido nunha conferencia do partido celebrada en xuño, converténdose no novo líder do Partido Demócrata, servindo como ministro de asuntos exteriores e de agricultura ata as eleccións de 2010, no que o seu partido perdeu as eleccións aínda que el mantivo o escano.

## Notas
## Ligazóns externas
* Perfil no Parlamento das Illas Cook.
Pilar Souto Iglesias

**María del Pilar Souto Iglesias**, nada en Arteixo en 1961, é unha política galega do PSdeG-PSOE.

## Traxectoria
Encabezou a candidatura do PSdeG-PSOE de Arteixo en 2003 e foi a segunda forza máis votada, sendo a portavoz do grupo na oposición. Nese mandato foi deputada provincial. En 2007 encabezou novamente a candidatura socialista e foi elixida alcaldesa de Arteixo grazas a un pacto con Terra Galega e o apoio externo do BNG. Nese mandato volveu ser deputada provincial.

En 2011 perdeu a alcaldía tras lograr o PPdeG a maioría absoluta. Foi sucedida como portavoz e, posteriormente, como secretaria xeral por Martín Seco. En febreiro de 2014 dimitiu como concelleira e apartouse da primeira liña política.

## Notas 
## Véxase tamén 
### Outros artigos 
* Eleccións municipais en Arteixo
Javier Varela Pérez

**Javier Varela Pérez**, nado en Antas de Ulla o 2 de maio de 1964, é un político galego do PPdeG.

## Traxectoria 
Fillo de José Antonio Varela Casal, alcalde de Antas de Ulla. Entrou a traballar no Concello de Antas de Ulla como persoal laboral contratado, xunto coa súa muller.  Nas eleccións municipais de 1995 figurou no posto 13 da candidatura do PP en Antas de Ulla. Trala morte do seu pai o 24 de xullo de 1998, sucedeuno interinamente José Robustiano Taboada, ata que a finais de agosto elixíron alcalde a Javier. Nas municipais de 1999 encabezou a candidatura do Partido Popular de Galicia á alcaldía de Antas e logrou a alcaldía con maioría absoluta, sendo ademais designado deputado provincial nese mandato. Revalidou a alcaldía con maioría absoluta nos sucesivos comicios ata que en 2023 foi derrotado polo PSdeG de Pilar García Porto. Nese mandato foi designado deputado provincial.

Varela foi obxecto de dúas auditorías por parte do Consello de Contas de Galicia, motivadas pola demora na presentación dos balances anuais do concello. Tales balances levaban catro anos sen presentarse, os correspondentes ao período 2004-2007. Segundo o alcalde, o motivo foi que o interventor municipal non estaba de acordo cos balances elaborados pola alcaldía. Nese momento a Comisión de Contas municipal levaba 12 anos sen ser convocada.

Varela foi acusado pola oposición de irregularidades na xestión económica do concello, de ocultación de facturas e de opacidade na contabilidade da sociedade municipal Empresa de Promoción Integral do Concello de Antas de Ulla S.L., entre outras acusacións.

Ademais Varela denunciou ter sido suplantado na rede social Tuenti por uns descoñecidos, que terían mantido conversas con menores de idade. A denuncia foi presentada perante a Garda Civil.

En xaneiro de 2016 consolidou catro prazas de funcionario do Concello, a súa propia, a da súa muller, a da muller dun concelleiro do PP e a dunha persoa vinculada ao partido.

En maio de 2023 deuse a coñecer que unhas semanas antes fora multado por dar positivo nun control de alcoholemia.

## Notas 
## Véxase tamén 
### Outros artigos 
* Eleccións municipais en Antas de Ulla

### Ligazóns externas 
* Javier Varela: "A maior parte do orzamento municipal vai para servizos sociais e así debe seguir sendo" (7/5/2018). *El Progreso*.
Rogelio Martínez González

**Rogelio Martínez González**, nado na Arnoia en 1956, é un político galego.

## Traxectoria 
En abril de 1979 foi elixido alcalde da Arnoia con maioría absoluta, sendo naquel momento o alcalde máis novo de España.. Continuou como alcalde da Arnoia con maioría absoluta á fronte de Alianza Popular (logo Partido Popular) durante 30 anos. Chegou a ser presidente da Mancomunidade de Concellos do Ribeiro, portavoz do PPdeG na Deputación de Ourense e vicepresidente primeiro de Xosé Luis Baltar. En maio de 2009 foi nomeado Delegado da Xunta de Galicia na provincia de Ourense, polo que abandonou a alcaldía e os seus cargos na Deputación. Mantívose como Delegado ata o 8 de outubro de 2015, cando o presidente da Xunta, Alberto Núñez Feijóo, o cesou.

## Notas 
## Véxase tamén 
### Outros artigos 
* Eleccións municipais na Arnoia
Eurodeputado

miniatura|dereita|Hemiciclo de Estrasburgo.
Os **deputados ao Parlamento Europeo**, coñecidos como **eurodeputados** ou **europarlamentarios**, son os membros electos do Parlamento Europeo, a institución que no marco institucional da Unión Europea desempeña, xunto co Consello, os poderes lexislativo e orzamentario, ademais da función de control político que sobre o resto de institucións, e particularmente sobre a Comisión Europea, correspóndelle en exclusiva, e a cuxo presidente elixe.

## Véxase tamén 
### Ligazóns externas 
* Estatuto dos Diputados ao Parlamento Europeo
Alternativa pola Unidade

**Alternativa pola unidade**, tamén coñecida como **ApU** é unha corrente de pensamento dentro do Bloque Nacionalista Galego na que se xuntan a Unión do Povo Galego (UPG) e militantes independentes do propio BNG. O seu líder e voceiro é Guillerme Vázquez. En 2010 é a corrente maioritaria dentro do partido.

## Véxase tamén 
### Ligazóns externas 
* Vídeo da presentación pública da Alternativa pola Unidade
Xaquín García Couso

**Xaquín García Couso**, nado en Arzúa en 1953, é un político galego que vinculado ao BNG.

## Traxectoria 
Estivo emigrado en Barcelona, onde quitou o título de profesor de autoescola. Encabezou a candidatura do BNG en Arzúa nas eleccións municipais de 1995 e de 1999 logrando 2 e 4 concelleiros, respectivamente, e sendo a segunda formación máis votada tralo PPdeG. Nas eleccións municipais de 2003 encabezou de novo a candidatura do BNG, logrando 5 concelleiros, e foi elixido alcalde co apoio dos 2 concelleiros do PSdeG-PSOE cos cales gobernou en coalición ata maio do 2004, gobernando dende entón en minoría. Nas municipais de 2007 volveu encabezar a candidatura do BNG e foi reelixido alcalde con maioría absoluta. Nese mandato pertenceu ó Consello Federal da Federación Galega de Municipios e Provincias (FEGAMP). Non puido presentarse ás municipais de 2011 porque a Xunta Electoral da Zona de Santiago o declarou "inelixible" ao ser condenado "en sentenza non firme, por un delito contra a Administración pública"., polo que foi substituído como candidato nacionalista e posteriormente como alcalde polo seu compañeiro Xosé Luís García López. Tras un progresivo afastamento do seu partido e do seu sucesor (o cal pasou a ser independente), pasou a formar parte de Compromiso por Galicia, encabezando a súa candidatura en Arzúa nas municipais de 2019 (seu irmán fixérao no 2015), logrando 1 concelleiro e formando parte da oposición.

## Notas 
## Véxase tamén 
### Outros artigos 
* Eleccións municipais en Arzúa

### Ligazóns externas 
* Entrevista en *El Correo Gallego*
Santi Domínguez

**Santiago Domínguez Oliveira**, coñecido como **Santi Domínguez**, nado en Vigo o 25 de xullo de 1964, é un político militante do Bloque Nacionalista Galego, da corrente +BNG.

## Traxectoria
Nas eleccións municipais de 2007 encabezou a lista do BNG en Vigo, e foi nomeado tenente de alcalde. Nas municipais de 2011 repetiu como candidato do BNG á alcaldía, foi elixido concelleiro e foi portavoz municipal ata a súa renuncia en 2013.

## Notas
## Véxase tamén
### Ligazóns externas
*Entrevista con Domínguez
Arturo Fernández Rodríguez

**Arturo Fernández Rodríguez**, nado en Xixón o 21 de febreiro de 1929 e finado o 4 de xullo de 2019, foi un actor español, dedicado, con éxito, ao teatro, o cinema e a televisión.

## Filmografía 

* *Como el perro y el gato* (TVE1, 2007)
* *Desde que amanece apetece* (2005)
* *La casa de los líos* (Antena 3, 1996-2000)
* *Tiempos mejores* (1994)
* *Dos hombres y una mujer* (1994)
* *Truhanes* (Telecinco, 1994)
* *Aquí, el que no corre... vuela* (1992)
* *El día que nací yo* (1991)
* *Gaby: A True Story* (1987)
* *La chica de la piscina* (1987)
* *Mojados de corazón* (1987)
* *El crack II* (1983)
* *Truhanes* (1983)
* *La dinastía de Dracula* (1981)
* *Esperando a papá* (1980)
* *El hombre que yo quiero* (1978)
* *Ésta que lo es...* (1977)
* *Divinas palabras* (1977)
* *La secta del trébol* (1977)
* *La amante perfecta* (1976)
* *Mauricio, mon amour* (1976)
* *Cuando los maridos se iban a la guerra* (1976)
* *La muerte ronda a Mónica* (1976)
* *El Adúltero* (1975)
* *Los caciques* (1975)
* *Un lujo a su alcance* (1975)
* *Tocata y fuga de Lolita* (1974)
* *Matrimonio al desnudo* (1974)
* *Noche de teatro* (1974)
* *Dulce pájaro de juventud* (1974) Televisión
* *Estudio 1* (1973)
* *¿Quién soy yo?* (1973) Episodio de televisión
* *Casa Flora* (1973)
* ''Las juergas de 'El Señorito' * (1973)
* *Ángeles y querubines* (1972)
* *Las doce caras de Eva* (1971)
* *Cáncer* (1971) Episodio de televisión
* *The Incredible Invasion* (1971)
* *¿Quién soy yo?* (1970)
* *Os cinco avisos de Satanás* (1970)
* *La tonta del bote* (1970)
* *El relicario* (1970)
* *Turistas y bribones* (1969)
* *El señorito y las seductoras* (1969)
* *Cristina Guzmán* (1968)
* *¡Cómo sois las mujeres!* (1968)
* *No desearás la mujer de tu prójimo* (1968)
* *Pecados conyugales* (1968)
* *Vedove inconsolabili in cerca di... distrazioni* (1968)
* *House of Evil* (1968)
* *Novios 68* (1967)
* *Camino del Rocío* (1966)
* *Las viudas* (1966)
* *Currito de la Cruz* (1965)
* *Jandro* (1965)
* *El sexto sentido* (1964)
* *El sonido prehistórico* (1964)
* *El salario del crimen* (1964)
* *Sol de verano* (1963)
* *Escala en Hi-Fi* (1963)
* *La gran coartada* (1963)
* *No temas a la ley* (1963)
* *Piedra de toque* (1963)
* *Bahía de Palma* (1962)
* *Los Cuervos* (1962)
* *Rogelia* (1962)
* *El último verano* (1961)
* *Regresa un desconocido* (1961)
* *La viudita naviera* (1961)
* *María, matrícula de Bilbao* (1960)
* *La fiel infantería* (1960)
* *Juicio final* (1960)
* *Fuga desesperada* (1960)
* *La mentira tiene cabellos rojos* (1960)
* *A sangre fría* (1959)
* *A casa da Troia* (1959)
* *Vida sin risas* (1959)
* *Ejército blanco* (1959)
* *Las chicas de la Cruz Roja* (1958)
* *Cita imposible* (1958)
* *Distrito quinto* (1958)
* *La frontera del miedo* (1958)
* *Familia provisional* (1958)
* *Un vaso de whisky* (1958)
* *Mañana cuando amanezca* (1957)
* *Rapsodia de sangre* (1957)
* *Cuerda de presos* (1956)
* *Duelo de pasiones* (1956)
* *Nunca es demasiado tarde* (1956)
* *Los Fernández de Peralvillo* (1954)
* *La Patrulla* (1954)
* *El Torero* (1954)
* *El Beso de Judas'' (1954)

## Véxase tamén
Antonio Montero Fernández

**Antonio Montero Fernández**, nado no Uruguai en 1965, é un político galego do PPdeG.

## Traxectoria 
É empregado de banca, está solteiro e non ten fillos. Concelleiro en Avión polo PPdeG, foi o substituto de Francisco Gil Zamora logo do falecemento deste o 29 de maio de 2005. Nas eleccións municipais de 2007 encabezou a candidatura do PPdeG á alcaldía e foi elixido alcalde con maioría absoluta. Dende xaneiro do 2010 é tamén vicesecretario do PP en Ourense, posto para o que foi nomeado polo vicepresidente do Parlamento de Galicia e novo presidente provincial, Xosé Manuel Baltar Blanco. Ademais forma parte do Consello Federal da Federación Galega de Municipios e Provincias (FEGAMP). Nas municipais de 2011 volveu ser elixido alcalde con maioría absoluta, que revalidou en 2015, 2019 e 2023.

## Notas 
## Véxase tamén 
### Outros artigos 
* Eleccións municipais en Avión
Nino Mirón

**Saturnino Mirón Gutiérrez**, máis coñecido como **Nino Mirón**, nado en La Franca (Ribadeva) en 1952, é un empresario galego da construción inmobiliaria.

## Traxectoria
É presidente do grupo empresarial Nino Mirón, fundado en 1984. Abrangue as empresas Nino Mirón y Xiabre, S.L. (construtora), Inmobiliaria Nino Mirón, S.L., Provipo, S.L. e Joaquín Costa 18, S.L. (promotoras), Gestvedra, S.L. (hostalaría), e Ibersolar Inversiones S.L. (participada).

É afeccionado ao ciclismo e foi presidente do Pontevedra CF entre 2001 e xaneiro de 2011. En xuño de 2007 converteuse en propietario do equipo ao facerse máximo accionista na conversión en Sociedade Anónima Deportiva, co 52 % das accións.

O 5 de abril do ano 2016 a Garda Civil identificouno como presunto autor dun roubo no seu propio chalé de Sanxenxo.

## Notas
Ante Vukušić

**Ante Vukušić**, nado en Sinj o 4 de xuño de 1991, é un futbolista croata. Xoga de dianteiro e o seu club actual é o NK Olimpija Ljubljana.

## Véxase tamén 
### Ligazóns externas 
* Datos do xogador en goal.com
Axencia Espacial Brasileira

A **Axencia Espacial Brasileira**, coñecida tamén polas siglas *AEB*, é a autoridade civil do Brasil a cargo do programa espacial do país. Opera na base espacial de Alcántara e o Centro de Lanzamento da Barreira do Inferno. A axencia puxo ao Brasil á cabeza da tecnoloxía espacial en Latinoamérica e converteuno nun socio importante para a cooperación na Estación Espacial Internacional.

## Véxase tamén 
### Ligazóns externas 
* Páxina oficial
Francisco Acal Eiros

**Francisco Acal Eiros**, nado en Abrairas (A Braña, Baleira) o 6 de xuño de 1932 e finado en Lugo o 26 de maio de 2013, foi un político galego, alcalde de Baleira durante trinta e catro anos, dende 1977 ata 2013.

## Traxectoria 
Foi presidente da Cámara Agraria local e foi designado alcalde de Baleira en 1977. Nas primeiras eleccións democráticas foi o candidato de UCD á alcaldía de Baleira, e foi elixido alcalde. Repetiu como alcalde nas municipais de 1983 por Coalición Galega, volveu ser elixido nas municipais de 1987 pola CPG e a partir de 1991 polo PPdeG nas sucesivas convocatorias electorais, sempre con maioría absoluta.

Aínda que anunciou que non tiña previsto repetir candidatura, finalmente volveuse presentar como candidato á alcaldía de Baleira polo PPdeG nas municipais de 2011 e volveu ser elixido alcalde con maioría absoluta. Faleceu en 2013, mentres ocupaba a alcaldía, e foi relevado no cargo por Ángel Enrique Martínez-Puga López.

Acal foi tamén presidente da Asociación de Amigos da Marronda e cabaleiro da Orde do Camiño de Santiago.

## Notas 
## Véxase tamén 
### Bibliografía 
* 

### Outros artigos 
* Eleccións municipais en Baleira
Instituto Universitario de Estudos e Desenvolvemento de Galicia

O **Instituto Universitario de Estudos e Desenvolvemento de Galicia** ou **IDEGA** é un organismo dependente da USC localizado en Compostela e destinado á investigación científica e ao asesoramento técnico. Supón ademais un centro de intercambio científico entre Galiza e o estranxeiro.

## Véxase tamén 
### Ligazóns externas 
* Páxina web do IDEGA
Século -XXVII

O **século XXVII** antes de nosa era comezou o 1 de xaneiro do ano 2700 a.C. e terminou o 31 de decembro de 2601 a.C.
[miniatura| Estatua de [Imhotep no Louvre. É o primeiro arquitecto e médico cuxo nome gravouse e sobreviviu ata os tempos modernos.]]

## Acontecementos
### Galiza 
* arredor do 2700 a.C., no dolmen de Dombate se fechou finalmente o andadeiro e rematou o seu uso ritual.
### Exipto 
* 2700 a.C.: os Mesoaméricans comezan a plantar e domesticar o millo.
* c. (c. 3100-2686 a.C.): Fin do Período tinita en Exipto, comezo do Imperio Antigo de Exipto comprendido polas 3ª, 4ª, 5ª e 6ª Dinastías.
* c. 2686 a.C.: Fin da II dinastía exipcia coa morte de Khasekhemui, inicio da Terceira dinastía, cos reinados de Sanajt (ou Nebka), Zoser (Dyeser), Sejemjet, Jaba, Qa-hedyet, Huni, capital en Menfis.
** Imhotep, visir e arquitecto de Zoser, constrúen a Pirámide escalonada de Saqqara, a primeira gran "pirámide" do mundo. Imhotep puido vivir no reinado do sucesor de Zser Sekhemkhet.
** Menfis é elixida capital da Terceira e da IV Dinastía.
* 2700-2500 a.C.: Primeiras dinastías de Kish, de Uruk (Meskiangasher, Enmerkar, Lugalbanda, Dumuri, Gilgamesh), e de Ur dominan Sumeria.
* c. 2685 a. C.: faise a Lira de touro da tumba da raíña Puabi, Ur (moderna Muqaiyir, Iraq). Agora está no Museo de Arqueoloxía e Antropoloxía da Universidade de Pensilvania.
2613 a.C.: Exipto: Fin da Terceira Dinastía de Exipto coa morte de Huni, inicio da Cuarta Dinastía baixo Snefru
* 2630-2500 a.C.: comeza a IV Dinastía.
** Reinado do faraón Snefru. O seu visir é Nefermaat.
*** Campaña de Snefru en Nubia. Leva a Exipto un considerable botín de 7.000 presos, que son empregados como escravos.
*** Snefru envía unha expedición a Libia traendo un botín de 11.000 presos e 13.100 cabezas de gando.
*** O rei de Exipto Snefru envía 40 barcos a Biblos para traer madeira de cedro do Líbano para construír máis barcos.
*** Expedición de Snefru ao Sinaí.
* Os escravos do rei Snefru (e despois do seu fillo Queops) explotan as minas de cobre e os depósitos de turquesa do Sinaí.
** Pintura en fresco de * Ocas de Meidum *.
** Gran desenvolvemento de xoias en Exipto.
* c. 2601 a.C. - c. 2515 a.C.: constrúese o complexo das pirámides de Gizeh Micerinos, Quefrén e Queops da Cuarta Dinastía de Exipto

### Perú 
* 2627 a.C. - século XX a.C.: Construción da metrópole Caral no Perú, cidade nai da civilización máis antiga de América (a Civilización Caral-Supe), que aproximadamente no ano 2900 aC desenvolveuse como aldea, e durante case 300 anos creceu e evolucionou ata unha cidade que logrou un alto grao de organización.

### China 
2697 a.C.: o emperador amarelo sobe ao trono.

### Mesopotamia 
* 2700 a.C.: aparece Elam.
* 2650 a.C.: aparece Ur.

## Personaxes relevantes 
* Imhotep: sabio, médico, astrónomo e o primeiro arquitecto coñecido da historia. Erixiu a Pirámide de Zoser.
* Zoser: Primeiro faraón da terceira dinastía de Exipto.
* Gilgamesh, lendario rei que deu lugar á Epopea de Gilgamesh, posiblemente reina en Uruk, no actual Iraq.

## Notas 
;Referencias

## Véxase tamén
### Ligazóns externas
José Antonio Feijoo Alonso

**José Antonio Feijoo Alonso**, nado en 1950, é un empresario e político galego.

## Traxectoria 
Empresario. Concelleiro en Xinzo de Limia con Centristas de Galicia e o PPdeG, baixo os gobernos de Isaac Vila. En 1999 presentouse por Coalición Galega á alcaldía, pactando co PSdeG e o BNG e rotándose na alcaldía co socialista Gonzalo Iglesias Sueiro, sendo alcalde dende 2001 ata as municipais de 2003, nas cales perdeu o goberno tras recuperalo PPdeG a maioría absoluta.

Nas eleccións municipais de 2007 encabezou a candidatura do PPdeG á alcaldía de Baltar e foi elixido alcalde con maioría absoluta, sucedendo a Silvestre Rodríguez Lorenzo. Foi tamén deputado provincial na Deputación de Ourense. Nas municipais de 2011 volveu ser elixido alcalde de Baltar, tamén con maioría absoluta. Revalidou a alcaldía con maioría absoluta nas seguintes eleccións de 2015, 2019 e 2023.

## Notas 
## Véxase tamén 
### Outros artigos 
* Eleccións municipais en Baltar
* Eleccións municipais en Xinzo de Limia
Georgios Samaras

**Georgios Samaras**, nado en Heraklion o 21 de febreiro de 1985, é un exfutbolista grego. Xogaba de dianteiro e foi internacional coa selección grega. Actualmente é vicepresidente do OFI Creta.

## Véxase tamén
Nantes ARH

O **Nantes Atlantique Rink Hockey**, ou **NARH** é un dos dous equipos de hóckey a patíns da localidade de Nantes (Países do Loira) xunto con Association Sportive de Toutes Aides) e un dos catro clubs da área da cidade xunto coa Amicale Laïque des Couëts de Bouguenais e a Amicale Laïque de Saint Sébastien.

## Historia
O club foi fundado en 1991 trala fusión de dous clubs da cidade para tentar ter un equipo na elite do hóckey francés. O seu equipo sénior foi evolucionando nestes 20 anos ata chegar á Nationale 1, liga que gañou na tempada 1994-95. Ao longo da súa historia participou en varias ocasións en competicións europeas, aínda que non conseguiu gañar ningún título continental. O seu mellor resultado na Copa de Francia da tempada 2008-09 cando chegou á semifinal, onde perdeu fronte ao HC Quévert por 4 a 1.

## Palmarés
**1 Nationale 1:** 1994-95

## Véxase tamén
### Ligazóns externas
* Sitio web oficial do Nantes Atlantique Rink Hockey
Adolfo Campos Panadeiros

**Adolfo Campos Panadeiros**, nado en Dozón o 1 de agosto de 1934 e finado en Santiago de Compostela o 24 de maio de 2021, foi un empresario e político galego, alcalde de Dozón de 1987 a 2020.

## Traxectoria 
Emigrou a Venezuela. Retornou a mediados dos sesenta e instalouse en Lalín, invertendo co seu irmán Ovidio en negocios de hostalería e espectáculos e despois nunha fábrica de pensos. Como empresario foi presidente de Nucamsa e administrador do Matadoiro Comarcal de Deza Lalín, ademais de rexentar unha gasolineira.

Comezou a súa carreira política como concelleiro de Lalín en 1973. Afiliouse á UCD e nas primeiras eleccións democráticas presentouse no segundo posto desa candidatura en Lalín e foi elixido concelleiro. En 1983 encabezou a lista do Partido Galeguista á alcaldía de Dozón que acadou cinco concelleiros, pero non obtivo a maioría. Nas eleccións municipais de 1987 foi o cabeza de lista de Independentes de Dozón, que aínda que só obtivo 3 dos once concelleiros, grazas a unha tripla alianza logrou proclamarse alcalde. Conseguiu a maioría absoluta nas municipais de 1991, xa no Partido Popular. Desde entón revalidou sempre a maioría.
Foi condenado por prevaricación en febreiro de 2008 a nove anos de inhabilitación por adoptar unha serie de resolucións contrarias aos dereitos da funcionaria municipal Ana Lois Navaza, que o denunciou por acoso laboral. Logo da apelación de Campos, a Audiencia Provincial declarou en xullo de 2008 a nulidade parcial da sentenza e o reenvío da causa ao Xulgado do Penal para que ditase unha nova resolución.

En novembro de 2015 foi detido no marco da Operación Qatedra, pedindo días despois a súa baixa como militante do PP, e continuando na alcaldía como non adscrito, se ben volveu a encabezala candidatura popular no 2019.

En xuño de 2020 dimitiu de alcalde e de concelleiro, por razóns de saúde, e foi substituído na alcaldía polo seu fillo Adolfo Campos Vázquez. Campos Vázquez xa viña presidindo os plenos municipais uns meses antes, precisamente pola saúde do pai.

O 21 de xullo de 2020 foi condenado pola Audiencia de Pontevedra a dous anos de prisión e o pago dunha multa de 1080 euros como autor do delito continuado de falsidade en documento público. Tamén foron condenados o exsecretario e unha exconcelleira e tesoureira.

## Vida persoal 
Casou con María Vázquez Diéguez e foi pai de Adolfo, Mónica e Alejandro Campos Vázquez.

## Notas 
## Véxase tamén 
### Bibliografía 
* 

### Outros artigos 
*Eleccións municipais en Dozón
José Carlos Fernández

**José Carlos Fernández Piedra**, alcumado ***Zlatan***, nado en Trujillo o 14 de maio de 1983, é un futbolista peruano. Xoga de dianteiro e o seu club actual é o Univ. César Vallejo.

## Notas 
## Véxase tamén 
### Ligazóns externas 
* Datos do xogador en bdfa.com.ar
* Datos do xogador no blog goaldeplata
Copa do Rei 2009 de hóckey a patíns

A **66ª edición da Copa do Rei** foi disputada no Pazo dos Deportes de Riazor da Coruña (Galiza) entre o 19 e o 22 de marzo do 2009. O campión desta edición foi o Roncato Vic, que conseguiu a súa segunda Copa ao derrotar na final ao Barcelona Sorli Discau. Marc Torra fíxose cos galardóns de mellor xogador e máximo goleador con 5 goles.

Os árbitros designados nesta edición foron os galegos María Teresa Martínez, Fran García e Emilio Mariñas; os cataláns Jordi Vidal, Joan Molina, Òscar Valverde, Miquel Alemany, Luis Delfa, Josep Gómez e Antonio Gómez; o valenciano José Juan Melero; o asturiano Alberto Garrote; e os madrileños Germán Sandoval e Sergi Mayor.

Ás 13h do 4 de febreiro realizouse o sorteo da Copa no Salón de Plenos do Concello da Coruña, ao que asistiron os presidentes, adestradores e os capitáns dos oito equipos participantes.

Tódolos partidos foron retransmitidos en directo pola G2, a segunda canle de televisión da Compañía de Radio-Televisión de Galicia.

## Participantes 
*Os equipos clasificados como cabezas de serie teñen unha estrela ao lateral (15px).* Entre parénteses o posto que cada equipo ocupaba ao finalizar a primeira volta do campionato.

## Resultados 
### Cuartos de final 
### Semifinais 
### Final 
## Máximos goleadores 
## Trofeos individuais 
* **Máximo goleador:** Marc Torra (Roncato Vic)
* **Mellor xogador:** Marc Torra (Roncato Vic)

## Notas 
## Véxase tamén 
### Ligazóns externas 
* Páxina oficial da Copa do Rei   
* RFEP - Web da Copa do Rei en www.fep.es 
* FCBarcelona.cat - Cránica da final na web do FC Barcelona
Sociedad Deportivo Quito

O **Sociedad Deportivo Quito** é un club de fútbol ecuatoriano da cidade de Quito. Fundouse o 9 de xullo de 1940 e compite na Serie A de Ecuador.

## Xogadores
### Cadro actual
* *Datos do 23 de xullo de 2010*.
Pla de l'Estany

250px|dereita|miniatura|Vista do Estanque de Banyoles, que dá nome á comarca.
O '''Pla de l'Estany''' é unha comarca da provincia de Xirona, en Cataluña. Limita coas comarcas de Garrotxa, Alt Empordà e Gironès, e a súa capital é Banyoles. En 2009 tiña 30.153 habitantes.

A comarca foi creada en 1988 logo de aprobarse nun referendo. Ata entón formou parte do Gironès. O seu nome, literalmente "chaira do lago", fai referencia ao Lago de Banyoles, o máis grande de Cataluña.

## Concellos 
## Véxase tamén 
### Ligazóns externas 
*Sitio web oficial
Pallars Sobirà

250px|miniatura|O Pallars Sobirà ten unha paisaxe de alta montaña.
O **Pallars Sobirà** é unha comarca da provincia de Lleida, en Cataluña. Está situada nos Pireneos e a súa capital é Sort. En 2009 tiña 7.625 habitantes.

A comarca limita con Occitania (Francia) polo norte, Andorra polo leste, Alt Urgell e Pallars Jussà polo sur, e Alta Ribagorça e Val de Arán polo oeste.

## Concellos 
## Véxase tamén 
### Ligazóns externas 
* Sitio oficial de turismo  
* Sitio web oficial do Pallars Sobirà
Fenómeno físico

Un **fenómeno físico** é aquel que ocorre sen que as moléculas cambien de posición.

## Clasificación 
* Clasificación 1:
:Fundamentais.
:Derivadas.

* Clasificación 2:
:Escalares: quedan ben definidas dando un número.
:Vectoriais: para definilas ben, ademais de número (módulo) e unidades, temos que especificar: dirección, sentido e punto de aplicación. Para representala, úsanse vectores.

## Véxase tamén 
### Outros artigos 
* Vector
* Escalar